Mu lapsed teevad kõike, mida ma tahan! Peaaegu.
#000000
Ok, kasulikke asju sööma ei suuda ka panna. Vähemalt töödeldult mitte. Juurvilju vitsutavad nad nii nagu homset polekski, kuid seda juhul, kui need on töötlemata. Toores porgand, hernes, tomat, kurk, absoluutselt kõik puuviljad ja marjad. Kõik läheb. Pane need kasvõi hetkeks potti või pannile ning sama hästi oleks ma võinud keset taldikut junni poetada, sest see toit on nende jaoks täpselt sama isuäratav.
#000002
Kuid teisi asju suudan ma neid manipuleerida tegema suurepäraselt. Üks viis mitmelapselises peres lapsi tegutsema panna, on kiita. Mitte küll seda last, kellel sa midagi teha palusid, sest tema ootab kolm korda veel, et sa talle midagi ütleksid, enne kui ta reageerima hakkab. Kuna meie lapsed on väga võistlushimulised, siis pöördudes Noorsandi poole, et ta näiteks läheks ja kasvuhoone lahti teeks, ei juhtu midagi. See on hetk, kus ma pöördun järgmise lapse poole ja ütlen näiteks Vennasele, kas tema oleks nõus minema kasvuhoonet avama. Ja kui ta ütleb jah, siis ma valan ta kohe kiitusega üle ja avaldan suurt tänulikkust, et ta issile appi oli nõus tulema. Järgmine hetk on Noorsand raketina püsti ja tormab kasvuhoone suunas, et see lahti teha ning tuleb uhke näoga tuppa, kus ma teda kiidan ja tänan abi eest. Ma teadsin, et kuigi Vennas oli nõus, ei ulatu ta kasvuhoone lukuni ja mul oli vaja leida viis, et just Noorsand seda teeks.
#000004
Kui selline manipulatsioon toimib laste puhul, siis võiks see toimida ka täiskasvanute juures? On ju ütlus: kiida lolli ja loll jookseb. Püüdsin siis eile selle praktikasse panna ja palusin eile Esileedil mulle alt korrusel õuna tuua. Meil on maailma tüütuim trepp, sest seal on astmed.. ja neist tuleb käia... Seega ma teadsin, et Esileedi mitte ainult ei too mulle õuna, vaid prahvatab naerma, kui ma talle selle küsimuse esitan. Tema arvutuste kohaselt on köök minu jaoks sama kaugel kui tema jaoks. Tegelikult ei ole. Tema istus uksele mitu meetrit lähemal.
#000005
Mul oli õigus ja Esileedi naeruturtsatus mu küsimuse peale oli niivõrd ootamatu, et ta tatistas ootamatult Vennasele kuklasse, kes ta ees seisis. Hästi, kui Esileedi ei too, siis ma pöördun Piiga poole. Kuid selle asemel, et ise püsti hüpata ja mu õuna järele tormata, vaatas Esileedi mulle etteheitva pilguga otsa ja küsis vaid ühe küsimuse: “Really?”. Vist ei tööta tema puhul. Õuna järgi pidin ma ka ise minema, sest nii kui ma õuna teema üles võtsin, teatasid ka kõik lapsed, et soovivad ühte ning Piiga oma tillukeste kätega poleks suutnud nelja õuna korraga tuua. Kui ma siis lõpuks neile järgi läksin, teatas Esileedi, et kui ma all olen, siis ma võiksin kiirelt kasvuhoone ka lahti teha ja talle ka ühe õuna tuua.
#000006
Kas vana nohuga/köhaga võiks lapse lasteaeda viia?
#000010
Lase nüüd lapsel terveks saada, mida sa väntsutad!
#000011
Kui haigelt võib lapse lasteaeda viia?
#000015
Kujuta ette, et sa elad tüüpilises Eesti talus kusagil 500 aastat tagasi. Elad eraklikku elu, naabritega, kellest lähimad asuvad 15km kaugusel. Ega sa nendega suurt ei suhtle, sest...
#000019